Konur landsliðsmanna á heitasta Instagram-stað Lundúna Alexandra Helga og Móeiður gerðu vel við sig á hinum vinsæla Sketch í Lundúnum . Skjáskot / Instagram Ef það er einhver veitingastaður í Lundúnum sem er vinsæll meðal virkra á Instagram þá er það bleiki staðurinn Sketch í Vestur-Lundúnum . Þær Alexandra Helga Ívarsdóttir og Móeiður Lárusdóttir , konur landsliðsmannanna Gylfa Þórs Sigurðssonar og Harðar Björgvins Magnússonar , eru auðvitað með puttann á púlsinum og skelltu sér á staðinn í vikunni . Ein af ástæðunum fyrir því að staðurinn er svona gífurlega vinsæll er hversu skemmtilegar myndir er hægt að taka af sér og deila á samfélagsmiðlum . Allt er í bleikum tónum og bleiku sófasettin á staðnum eru heimsfræg . Jólastemning var á staðnum þegar þær Alexandra Helga og Móeiður kíktu við og skemmti ballettdansari gestum með fallegum hreyfingum . Þær Alexandra Helga og Móeiður eru ekki einu íslensku áhrifavaldarnir sem kunna að meta bleika staðinn . Einn heitasti DJ-landsins , DJ Dóra Júlía , greindi einmitt frá því í viðtali við Matarvef Mbl.is að Sketch væri einn af hennar uppáhaldsveitingastöðum erlendis . Dóra Júlía er ekki bara þekkt fyrir að vera DJ þar sem hún er afar vinsæl á samfélagsmiðlinum Instagram .